Grad Ivanić-Grad

Park hrvatskih branitelja 1,

Upravni odjel za lokalnu samoupravu,

pravne poslove i društvene djelatnosti

KLASA:401-01/17-04/1

URBROJ:238/10-02-01-02/2-17-5

Ivanić-Grad, 21.veljače 2017.g.

Temeljem Pravilnika o financiranju javnih potreba iz Proračuna Grada Ivanić-Grada (KLASA:022-05/16-01/77,URBROJ:238/10-02/14-16-10 od 30.12.2016.) i Odluke o načinu raspodjele raspoloživih sredstava iz Proračuna Grada Ivanić-Grada za 2017. godinu namijenjenih financiranju programa/projekata/manifestacija udruga/organizacija civilnog društva u području kulture, sporta, civilnog društva, zdravstva i socijalne zaštite (KLASA: 022-05/17-01/4; URBROJ: 238/10-02-01-02/2-17-1, od 20 siječnja 2017.), Upravni odjel za lokalnu samoupravu, pravne poslove i društvene djelatnosti Grada Ivanić-Grada raspisao je 25.01.2017.g. Javni poziv za financiranje programa/projekata/manifestacija udruga/organizacija civilnog društva u području kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2017.godinu.

Rok za predaju prijava na ovaj Javni poziv je 27.02.2017.g.

U skladu s Uputama za prijavitelje u nastavku objavljujemo

**najčešće postavljena pitanja i odgovore**

**vezane za Javni poziv za financiranje programa/projekata/manifestacija udruga/organizacija civilnog društva u području kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2017.godinu**

Svim podnositeljima pitanja, nadležni upravni odjel je poslao odgovore. Budući da su podnositelji neka pitanja postavili i usmeno, na kraju ćemo navesti i odgovore na tako postavljena pitanja.

**1.Pitanje:**

Sent: Friday, February 3, 2017 10:50 AM  
To: [mario.birsic@ivanic-grad.hr](mailto:mario.birsic@ivanic-grad.hr)  
Subject: UPIT

Poštovani

vidjela sam natječaj Javnog poziva za financiranje programa i popunila veći dio.

Obzirom da se isto odnosi na udruge, organizacije, ... i sl. ne mogu popuniti sve podatke jer se radi isključivo o individualnom sportskom programu, pa ako imate koji dan vremena da navratim da pogledamo zajedno, kako bi izbjegli klauzulu da se nepotpune prijave neće ni razmatrati.

Zahvaljujem na razumijevanju i srdačno Vas pozdravljam,


**Odgovor:**

**From:** Mario Biršić [mailto:mario.birsic@ivanic-grad.hr]   
**Sent:** Friday, February 3, 2017 11:49 AM  
**To:**   
**Subject:** RE: Odgovor na upit


Poštovana,

Javni poziv nije namijenjen smo udrugama nego, pod određenim uvjetima, kao što je vidljivo u Uputama za prijavitelje, i nadarenim sportašima-pojedincima pa ćete u obrascima popuniti sve što trebate i  možete popuniti i u opisu programa navesti sve što je potrebno navesti kako bi se gradu ponudio i određen takav sportski program na financiranje u 2017.g.


U nastavku vam šaljem Izvod iz Uputa za prijavitelje:



(…)



Za sva pitanja stojim na raspolaganju, u skladu s Uputama za prijavitelje:



**2.Pitanje:**

**From:** **Sent:** Thursday, February 9, 2017 9:54 AM  
**To:** Mario Biršić  
**Subject:** upit za objašnjenje o natječaju

Poštovani

molim te da mi objasniš u vezi natječaja obrasce:

-  Da li se sva tri obrasca se dostavljaju na natječaj, bez priloga ?

           1. Obrazac opisa projekta

           2. Obrazac proračuna projekta

           3. Obrazac B5- Životopis

- Obrazac opisa projekta

            malo je konstrukcija obrasca ne stilizirana, pa ne znam da li će sve biti u redu

            pošto se na natječaj javljam ja sam i osobno kao građanin, a tražim samo dio

             troškova koji se odnose na tisak (štampu knjige ili kataloga)...da li je u redu?

- Obrazac proračuna projekta

            jasan mi je, da li ću u  financijskom izvješću morati Vam podastrti i račune koje

             sam podmirujem i moji sponzori, ili samo moram podastrijeti račun za vašu uplatu

- Obrazac B5- Životopis

               Ovaj obrazac još nigdje nisam sreo, da li je pravilno osmišljen

                Naime u životopis da li moram sve navoditi poslodavce i sva radna mjesta?

                 Ne vidim poveznicu od mog rada za egzistenciju u cijelom profesionalnom vijeku

                 sa projektima koji nemaju veze sa mojim radom od kojega živim.?

Molim brzi odgovor.

hvala.

**Odgovor:**

**From:** Mario Biršić [mailto:mario.birsic@ivanic-grad.hr]   
**Sent:** Thursday, February 9, 2017 12:29 PM  
**To:**   
**Subject:** RE: upit za objašnjenje o natječaju

Poštovani,

S obzirom da se na Javni poziv namjeravate javiti kao fizička osoba- građanin, ispuniti ćete Obrazac opisa programa/projekta/manifestacije u onom dijelu i s onim podacima koje kao fizička osoba možete ispuniti.

Također treba priložiti obrazac proračuna projekta  kojega treba popuniti s podacima koje kao fizička osoba možete popuniti i navesti očekivane troškove i način njihova podmirenja (od koga koliko i za što).

Što s tiče obrasca životopisa, predložak tog obrasca je , kao i prethodna dva, objavio Ured za udruge Vlade RH kao dio dokumentacije za provedbu Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN broj 26/2015.) Treba ga popuniti s podacima koji se traže fokusirajući se na točku 10. 11.i 12. koje su u ovom konkretnom slučaju  bitne za ovaj Javni poziv. Obrazac je međutim izrađen tako da bude primjenjiv  i za one podnositelje prijava na Javni poziv čije je npr. profesionalno iskustvo i te kako važno za procjenu i ocjenu predloženog projekta.

Što se tiče izvještavanja o provedenom projektu, obrasci će biti naknadno na vrijeme objavljeni.

Pozdrav,

**3.Pitanje:**

**From:**   
**Sent:** Saturday, February 18, 2017 4:50 PM  
**To:** Mario Biršić  
**Subject:** Natječaj - pitanja

Poštovani gospodine,

pročitala sam upute i dr. vezano uz natječaj i imam nekoliko pitanja:

1.Bi li imalo smisla da se javim i pod Kulturu i pod Civilno društvo, tj. da predam dvije prijave, pa vi onda, ako odlučite financirati, odlučite u koju skupinu vam je ovo moje prikladnije uvrstiti?

2.Ako predajem obje prijave, trebam li u obje priložiti dokaz o nekažnjavanju ili je dovoljan jedan?

3.Trebam li (…) navesti kao partnera?

Ako ih navedem kao partnera, onda moram ispuniti i ono o njihovoj godini osnutka, registarskom broju, djelatnost, broj zaposlenih...

Otkud da to sve znam i trebam li ih gnjaviti da mi to sve kažu?(…)

4.U prilogu Vam šaljem prezentaciju (…) možda Vam razjasni još neke stvari o projektu (…) ili da dođem k Vama pa Vam ja to još jednom izprezentiram, ovaj put detaljnije?

Srdačan pozdrav,

puno hvala na svemu,

**Odgovor:**

**From:** Mario Biršić [mailto:mario.birsic@ivanic-grad.hr]   
**Sent:** Monday, February 20, 2017 12:08 PM  
**To:** **Subject:** RE: Natječaj - pitanja

Poštovana,

Vezano za Vaše upite dajem slijedeće odgovore:

1.pitanje

Bi li imalo smisla da se javim i pod Kulturu i pod Civilno društvo, tj. da predam dvije prijave, pa vi onda, ako odlučite financirati, odlučite u koju skupinu vam je ovo moje prikladnije uvrstiti?

Odgovor:

Pravo je podnositelja prijave da odabere *područje* Javnog poziva na koji želi prijaviti projekt/program i može prijaviti više projekata/programa.

Pravo je davatelja sredstava da prijavljeni program/projekt Vas kao  prijavitelja financira iz sredstava onog područja za kojeg davatelj sredstava utvrdi da dotični projekt/program pripada.

Odgovor je dakle ne.

2.pitanje

Ako predajem obje prijave, trebam li u obje priložiti dokaz o nekažnjavanju ili je dovoljan jedan?

Odgovor:

Javnim pozivom nije predviđeno da se u trenutku podnošenja prijave na Javni poziv prilaže dokaz o nekažnjavanju.

Javnim pozivom je (u točci 10.) utvrđeno da će se  *dokaz da se protiv osobe odgovorne za projekt i voditelja projekta ne vodi kazneni postupak* trebati priložiti *prije sklapanja ugovora,* dakle onda i ako projekt bude prihvaćen za financiranje.

Jedan dokaz da se protiv osobe odgovorne za projekt i voditelja projekta ne vodi kazneni postupak biti će dovoljan, ako se radi istoj osobi.

3.pitanje

Trebam li (xy) navesti kao partnera?(…)

Ako ih navedem kao partnera, onda moram ispuniti i ono o njihovoj godini osnutka, registarskom broju, djelatnost, broj zaposlenih...

Otkud da to sve znam i trebam li ih gnjaviti da mi to sve kažu?

Odgovor:

Ukoliko neku udrugu/organizaciju navodite kao partnera onda trebate dostaviti Obrazac izjave o partnerstvu (u prilogu, objavljen na web stranici grada) te o istome popuniti podatke koji se o partneru traže u obrascu opisa projekta. Podrazumijeva se da u realizaciju nekog projekta/programa idete s partnerom o kojem imate potrebna saznanja i povjerenja da ćete zajedno realizirati projekt kojeg predlažete za financiranje. Ukoliko neke podatke ne znate onda je moguće zatražiti da ih partner popuni i dostavi Vam.

U prilogu su još dva obrasca koja molim popunite s podacima koji se traže i priložite prijavi:Obrazac izjave o nepostojanju dvostrukog financiranja i Obrazac izjave o financiranim projektima /programima udruge/organizacije iz javnih izvora.

 4.pitanje

U prilogu Vam šaljem prezentaciju (…) možda Vam razjasni još neke stvari o projektu (…) ili da dođem k Vama pa Vam ja to još jednom izprezentiram, ovaj put detaljnije?

Odgovor:

Što se tiče prezentacije o Vašem projektu (koju ste poslali emailom)-ista je s dužnom pažnjom primljena na znanje, no tu moramo podsjetiti na odredbu iz Uputa za prijavitelje gdje je navedeno slijedeće (točka 2.2.5.):

„U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi“.

**4.Pitanje:**

**From:**   
**Sent:** Monday, February 20, 2017 10:44 AM  
**To:** Mario Biršić  
**Subject:** upit

Pozdrav,

molim za pomoć.

vidim u obveznim prijavnim obrascima da treba

obrazac izjave o nepostojanju dvostrukog financiranja.

Otkud da to nabavim?

**Odgovor:**

**From:** Mario Biršić [mailto:mario.birsic@ivanic-grad.hr]   
**Sent:** Monday, February 20, 2017 11:39 AM  
**To:** 'Nevenka Matija'  
**Subject:** RE: upit

Pozdrav!

U prilogu su obrasci koji su uz ostalo navedeni u Uputama za prijavitelje, a među njima je i:.

Obrazac izjave o nepostojanju dvostrukog financiranja

Obrazac izjave o financiranim projektima

Obrazac izjave o partnerstvu



Vezano uz nekoliko pitanja *koja su usmeno postavljena* a odnose na troškove prehrane i pića za sudionike programa/projekta/manifestacije, troškove smještaja gostiju –sudionika programa/projekta/manifestacije te na pitanje financiranja programa/projekta/manifestacije iz više javnih izvora ovdje želimo napomenuti i skrenuti pažnju da je u *Uputama za prijavitelje* navedeno (i) kada i u kojem slučaju se neki inače neprihvatljivi troškovi ipak mogu priznati i financirati od davatelja sredstava kao prihvatljivi troškovi

Radi se o sljedećim slučajevima(detaljno u točki 2.5.Uputa za prijavitelje):

„-troškovi koji su već bili financirani iz javnih izvora odnosno troškovi koji se u razdoblju provedbe projekta/programa/manifestacije financiraju iz drugih javnih izvora i po posebnim propisima kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih javnih izvora,

- troškovi reprezentacije, hrane i alkoholnih pića (osim u iznimnim slučajevima kada se kroz pregovaranje s nadležnim upravnim odjelom Grada Ivanić-Grada dio tih troškova može priznati kao prihvatljiv trošak),

- troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s nadležnim upravnim odjelom Grada Ivanić-Grada dio tih troškova može priznati kao prihvatljiv trošak).“

Što se tiče podnošenja dokaza da podnositelj prijave na Javni poziv ima podmirene sve doprinose i plaćen porez, taj dokaz podnositelj nije dužan dostaviti prilikom predaje prijave na Javni poziv. Taj dokaz, *kao i dokaz* *da se protiv osobe odgovorne za projekt i voditelja projekta ne vodi kazneni postupak* prijavitelj će trebati priložiti *prije sklapanja ugovora,* dakle onda i ako projekt/program/manifestacija bude prihvaćen za financiranje.

Ukoliko su osoba odgovorna za projekt i voditelj projekta različite osobe, potrebno je da obje osobe dostave dokaz *da se protiv njih ne vodi kazneni postupak*.